Q=11	C=0	SS=0	LS=0	PS=0	DC=11	LC=0	SD=0	BS=0	G0=5	G1=4	G2=3	DLID=kaa_Latn	BODY=2021 jyldyń 24 qarasha 2021 22:37\nPARIJ. QazAqparat - Frantsııa jaǵalaýynda zańsyz jolmen Ulybrıtanııaǵa La-Mansh arqyly ótpek bolǵan mıgranttardyń qaıyǵy apatqa ushyrap, kem degende bes adam qaza tapty. Bul týraly QazAqparat AFP agenttigine silteme jasap habarlaıdy.\nFrantsııa ishki ister mınıstrligindegi derekkózdiń aıtýynsha, Parıj ýaqytymen 14:00 shamasynda bir balyqshy Kale qalasy aýmaǵyndaǵy La-Mansh arnasynan on beske jýyq adamnyń tabylǵany týraly habarlaǵan. Qutqarý operatsııasy kezinde bes adamnyń kóz jumǵany anyqtaldy, taǵy bes adam es-tússiz jatqan.\nKeleńsiz jaǵdaıǵa baılanysty eldiń ishki ister mınıstri Djerald Darmanen oqıǵa ornyna attandy.\nLa-Mansh pen Pas-de-Kale arqyly ótýge árekettengen zańsyz mıgranttardyń sany únemi ósip keledi. Aımaq teńiz prefektýrasynyń málimeti boıynsha, bıyl 1 qańtar men 31 tamyz aralyǵynda Frantsııa jaǵalaýynan Ulybrıtanııaǵa teńiz arqyly jetýge 15,4 myń zańsyz mıgrant árekettengen.\nBasty sózder: Mıgratsııa, Oqıǵa, Álem,